28.11.2015 Jurnalul Oficial al Uniunii Europene L 313/1 (Acte legislative) DIRECTIVE DIRECTIVA (UE) 2015/2193 A PARLAMENTULUI EUROPEAN ȘI A CONSILIULUI din 25 noiembrie 2015 privind limitarea emisiilor în atmosferă a anumitor poluanți provenind de la instalații medii de ardere (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 192 alineatul (1), având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social European (), având în vedere avizul Comitetului Regiunilor ()), hotărând în conformitate cu procedura legislativă ordinară (2), întrucât: (1) Prin Decizia nr. 1386/2013/UE a Parlamentului European și a Consiliului () („programul de acţiune”) se recunoaşte că emisiile de poluanți în atmosferă au fost reduse în mod semnificativ în ultimele decenii, dar că, în același timp, nivelurile de poluare atmosferică reprezintă în continuare o problemă în multe părți ale Europei, iar cetățenii Uniunii continuă să fie expuşi substanțelor poluante din atmosferă, ceea ce le poate afecta sănătatea şi bunăstarea. În conformitate cu programul de acţiune, ecosistemele sunt afectate în continuare de depunerile excesive de azot şi de sulf asociate emisiilor generate de transporturi, de practicile agricole nesustenabile și de producerea de energie electrică. În multe regiuni ale Uniunii, nivelurile de poluare a aerului încă depăşesc limitele stabilite de Uniune și standardele Uniunii de calitate a aerului continuă să nu îndeplinească obiectivele stabilite de Organizația Mondială a Sănătății. (2)  În vederea asigurării unui mediu sănătos pentru toţi, programul de acţiune îndeamnă la completarea măsurilor locale cu politici adecvate, atât la nivel național, cât și la nivelul Uniunii. Programul solicită, în special, consolidarea eforturilor în scopul armonizării complete cu legislația Uniunii privind calitatea aerului şi definirea obiectivelor și a acțiunilor strategice pentru perioada ulterioară anului 2020. (3) Evaluările ştiințifice arată că cetăţenii Uniunii pierd, în medie, opt luni din viață din cauza poluării atmosferice. () JO C451,16.12.2014,p.134. () JO C415,20.11.2014, p.23. () Poziţia Parlamentului European din 7 octombrie 2015 (nepublicată încă în Jurnalul Oficial) şi Decizia Consiliului din 10 noiembrie 2015. (“) Decizia nr. 1386/2013/UE a Parlamentului European şi a Consiliului din 20 noiembrie 2013 privind un Program general al Uniunii de acţiune pentru mediu până în 2020 „O viaţă bună, în limitele planetei noastre” JO L 354, 28.12.2013, p. 171).